text: Ros fra politiet: Få kører for stærkt
  20 oktober 2014 kl. 12.08
  I denne uge laver politiet massive fartkontroller. Resultatet af dagens målinger viser indtil videre, at kun få kører for stærkt.
  Fra i dag kører kampagnen ?Sænk farten ? en lille smule betyder en hel del?.
  Politiet laver fartrazziaer, og de første viser, at bilisterne stort set overholder hastighedsgrænserne.
  - Generelt køres pænt, lyder det fra Syd og Sønderjyllands politi.
  Kun fire kørte for stærkt ved en hastighedskontrol i dag på motorvejen ved Esbjerg.
  Samme resultat var der fra en fotovogn, der var placeret på Bjerning Hovedvej ved Haderslev.
  1179 biler blev målt og fire fik bøder. Hurtigste bilist kørte 95 km/t. Hastighedsbegrænsningen på stedet er 80.
  Der var også en fotovogn på Vardevej, hvor hastighedsbegrænsningen er 80. 
  817 bilister blev målt, to fik bøder. Hurtigste bilist kørte 96 km/t.
  